Maca yal yiwen issetbaɛ timucuha i yiɣil. Yal yiwen deg-sen ifesser amezruy i yimanis, inǧe-it akken i as-ilaq. Nitni i d aɣ-isawlen heddren, nekkni swaɣen nessusum. Amezyuy nneɣ d nitni i t-yuran (neɣ i t-izeglen, neɣ i t-isdergen), d nitni i iwezznen, qqaren-d ayen ilaqen d ayen ur nlaq. Ayen ilaqen d ayen i asen-yehwan i nitni. Armi di tmurt n baba-tneɣ d jeddi-tneɣ nezga-d d iɣriben, ur a-id-yettawi umeddaḥ di teqṣiḍt alama taqṣiḍt d tin n wiyiḍ, nekkni texḍa-aɣ ne tḥuza-aɣ kan akka di rrif.